Šarūnas Marčiulionis

Raimondas Šarūnas Marčiulionis (g. 1964 m. birželio 13 d. Kaune) – vienas geriausių visų laikų Lietuvos krepšininkų, pirmasis iš buvusios TSRS ir vienas iš pirmųjų europiečių, pradėjusių žaisti NBA. Didžiojo Lietuvos kunigaikščio Gedimino I, III ir IV laipsnio ordinų bei Garbės ženklo ordino kavalierius.

 Biografija 
Šarūnas Marčiulionis mokyklą pradėjo lankyti šešerių metų, kaip ir teniso treniruotes. 1974 m. pradėjo lankyti krepšinio treniruotes, pirmasis krepšinio treneris – J.Fiodorovas. Po pusantrų metų tęsė treniruotes O.Butautienės grupėje. Nuo 1981 m. rungtyniavo Vilniaus „Statybos“ komandoje, buvo jos kapitonas. Buvusios TSRS aukščiausioje lygoje debiutavo 1982 m., o nuo 1983 m. – TSRS rinktinės kandidatas. 1989–1997 m. žaidė NBA. 1992 m. vasarą žaidė Lietuvos nacionalinėje rinktinėje Barselonos olimpinėse žaidynėse, 1995 m. – Europos čempionate, 1996 m. vasarą – Atlantos olimpiadoje.

Tarptautinį pripažinimą Š.Marčiulionis pelnė 1987 m. puikiai sužaidęs su SSRS rinktine Graikijoje Europos čempionate. Būtent Marčiulionis tapo SSRS rinktinės lyderiu, įmesdamas po 19,3 tšk. per rungtynes, jis taip pat buvo įtrauktas į geriausią čempionato žaidėjų penketuką. NBA skautus iš karto sudomino veržlus ir atletiškas Šarūno žaidimo stilius.

1988 m. vasario 15 d. "pasipiktinimo" mitinge Katedros aikštėje Vilniuje Marčiulionis nuo pakylos skaitė tekstą agituojantį prieš Lietuvos nepriklausomybęhttps://www.youtube.com/watch?v=lvB_DZZQkgs, kas vėliau tapo dažnai cituojamu kontroversišku biografijos faktu. Marčiulionis teigė, kad tekstas jam buvo paruoštas, o perskaityti jį spaudė KGB: buvo grasinta, kad jo neišleis į varžybas užsienyje dėl nedeklaruoto fakto apie į Sibirą ištremtus gimines.

1987 m. Š. Marčiulionį šeštajame NBA naujokų biržos rate pakvietė Golden State „Warriors“ komanda, į kurią jis išvyko 1989 m.

1996 m. birželio viduryje buvo iškeistas į Denverio „Nuggets“ klubą už Mahmoud Abdul-Rauf ir antrojo rato šaukimą.https://www.nytimes.com/1996/06/14/sports/pro-basketball-nuggets-trade-abdul-rauf-acquire-pacers-jackson.html

Š. Marčiulionis pirmasis Lietuvoje atidarė privačią krepšinio mokyklą, ilgą laiką buvo LKL prezidentas, FIBA Europe valdybos narys, NEBL komisaras.

2019 m. gegužės 26 d. dalyvavo Europos Parlamento rinkimuose Lietuvos valstiečių ir žaliųjų sąjungos sąraše įrašytas antruoju numeriu. LVŽ sąjungai gavus du mandatus, Marčiulionis (surinkęs 33124 pirmumo balsus) pateko į Europos Parlamentą ir iškart savo laimėto mandato atsisakėhttps://www.delfi.lt/news/daily/lithuania/marciulionis-atvirai-apie-mandato-atsisakyma-ir-skaudziausia-sprendima-gyvenime.d?id=81320574.

 Karjera 
 1986 m. Baigė Vilniaus universiteto Istorijos fakultete žurnalistikos specialybę
 1990 m. Įkūrė krepšinio fondus Lietuvoje ir JAV
 1992 m. Įkūrė pirmą Lietuvoje privatų viešbutį ŠARŪNAS
 1992 m. Įkūrė pirmą Lietuvoje privačią krepšinio mokyklą (dabar yra jos Direktorius)
 1993 m. Įkūrė Lietuvos krepšinio lygą LKL ir buvo jos prezidentu (1993–2002 m.)
 1999 m. Įkūrė Šiaurės Europos krepšinio lygą NEBL ir buvo jos komisaru
 1999 m. Suteiktas nepaprastojo ir įgaliotojo ministro prie Jungtinių Valstijų ambasados Lietuvoje diplomatinis rangas
 2002–2006 m. FIBA Europe valdybos narys

Žaidė šiuose klubuose:

 1982–1989 m.: Vilniaus „Statyba“ (SSRS)
 1989–1994 m.: Oaklendo „Golden State Warriors“ (JAV)
 1994–1995 m.: Sietlo „SuperSonics“ (JAV)
 1995–1996 m.: Sakramento „Kings“ (JAV)
 1996 m.: Denverio „Nuggets“ (JAV)
 1982–1990 metais atstovavo SSRS įvairaus amžiaus rinktinėms
 1990–1996 metais žaidė Lietuvos vyrų krepšinio rinktinėje
 Asmeninis gyvenimas 
Sūnus Augustas Marčiulionis taip pat yra krepšininkas, žaidęs NKL ir LKL bei atstovavęs Lietuvai tarptautiniu lygiu.

 Statistika 

 NBA 

 Reguliarusis sezonas 
1989–90Golden State 75  3  22.6  .519  .256  .787  2.9  1.6  1.3  .1  12.11990–91Golden State 50  10  19.7  .501  .167  .724  2.4  1.7  1.2  .1  10.91991–92Golden State 72  5  29.4  .538  .300  .788  2.9  3.4  1.6  .1  18.91992–93Golden State 30  8  27.9  .543  .200  .761  3.2  3.5  .8  .1  17.41994–95Sietlas 66  4  18.1  .473  .402  .732  1.0  1.7  1.0  .0  9.31995–96Sakramentas 53  0  19.6  .452  .408  .775  1.5  1.0  1.3  .1  10.81996–97Denveris 17  0  15.0  .376  .367  .806  1.8  1.5  .7  .1  6.8Karjera 363  30  22.4  .505  .369  .768  2.3  2.2  1.3  .1  12.8

 Atkrintamosios 
1991Golden State 9  0  22.9  .500  .000  .897  2.6  3.0  1.2  .1  13.21992Golden State 4  0  33.3  .532  .500  .829  2.3  5.0  .8  .3  21.31996Sakramentas 4  0  25.3  .276  .222  .600  1.8  3.5  2.5  .0  7.3Karjera 17  0  25.9  .469  .238  .821  2.3  3.6  1.4  .1  13.7

 Pasiekimai 
 1982 m. SSRS jaunimo žaidynių čempionas
 1982 m. tapo Europos jaunių čempionu
 1983 m. laimėjo Pasaulių jaunių čempionato sidabrą
 1985 m. Universiados čempionas
 1987 m. Europos vicečempionas, išrinktas į geriausių čempionato žaidėjų penketuką
 1987 m. Išrinktas geriausiu Lietuvos bei TSRS krepšininku
 1987 m. Geriausio Europos krepšininko rinkimuose užėmė antrąją vietą
 1987, 1989, 1990, 1991 m. išrinktas populiariausiu Lietuvos sportininku
 Geriausias 1988 m. SSRS lygos žaidėjas
 1988 m. geriausio Europos krepšininko rinkimuose užėmė antrąją vietą
 1988 m. Seulo olimpinis čempionas
 1989 m. Europos pirmenybėse laimėjo bronzą
 1991 m. Geriausio Europos krepšininko rinkimuose užėmė trečiąją vietą
 1992 m. kovo 28 d. per NBA rungtynes įmetė 35 taškus ir pasiekė asmeninį rezultatyvumo rekordą NBA
 1991–1992 m. Geriausio NBA „šeštojo žaidėjo“ rinkimuose užėmė antrąją vietą
 1992, 1996 m. laimėjo Olimpinių žaidynių bronzą
 1995 metų Europos vicečempionas, išrinktas geriausiu čempionato žaidėju (MVP)
 1987, 1991 m. geriausio Europos krepšininko rinkimuose užėmė trečiąją vietą
 2002 m. NBA „Žvaigždžių savaitgalio“ 3 X 3 turnyro nugalėtojas

 Šaltiniai 

Kategorija:Lietuvos krepšininkai
Kategorija:Lietuvos olimpiečiai
Kategorija:TSRS olimpiečiai